1Te Yob lerege yeti, 2Zina me, n wan kelom kperɛ toba la n nyɔna. La mam pon unhura la zan'an, Yenɛ nu'o kelom fɛɛbera mam la bala. 3Mam han mini mam wan nyɛ ne Yenɛ wa zen'an, bii mam han wan paɛ ne a bɔŋa zen'an la poan, n paɛ ne. 4Mam wan dekɛ ne a yele wa biŋe a nɛŋan, ge ŋmɛ' ne nɔkpe'ene la en. 5N wan zamehɛ ne n wan lerege ne mam se'em la, ge bɔkɛ n wan yele mam se'em la. 6Yenɛ wan zabera la mam wa la a paŋkantɛ wa? Aai, a wan ton kelehe mam. 7Bilam te nɛre tontɔɔdaana wan dekɛ ne a potɛn'ɛrɛ wa biŋe a nɛŋan, bilam te a wan nyɛ faanrɛ a gankera wa nu'uhen. 8N han keŋɛ nɛŋa, a ka boe bilam, bii pooren, mam ka nyɛ en, 9A han bɔna gɔbega tona, mam kan nyɛ en. A han ŋmɛregɛ zuɔ, mam kan nyɛ en. 10Ge enŋa mi' mam dole sose'ere, a han ta magahɛ mam ba'ahɛ, n wan ana yelam wo sanlema la. 11Mam na'ma kɔ'ɔn dɔla en mɛ, mam dole a sɔya la mɛ ka ŋmɛregera. 12Mam ka bahɛ Yenɛ n bo mam a nɔse'ere la. Mam dekɛ a yelehom la sogɛ la n suunre poan te bo tara toolom gana boom. 13Ge Yenɛ boe la a tɔka, ane n wan tee en, enŋa n bote se'em te a eta. 14A wan tom enŋa n maahom se'ere bahɛ mam zuo la ba'ahɛ. Yele aŋa mea kekeko n boe a potɛn'ɛrɛ poan. 15Bala zuo, mam paleŋa en ɛngere la en. Mam han tɛn'ɛhɛ, a tare mam la dabeem, 16Yenɛ bahɛ te mam suunre n fɔlɔgera. Gaŋɛ Zan'an Yenɛ wa en kɛn'ɛhɛ mam dabeem. 17Ge lika wa kan bahɛ te mam sina, bii lika kantɛ wa en yeti ka pin' mam wa.
mos_Latn